**Farské oznamy**

**Štvrtá adventná nedeľa - (24. 12. 2023)**

|  |  |  |
| --- | --- | --- |
| Pondelok | Narodenie Pána, slávnosť | Nedeľa 22.30; 8.00; 9.30 Oblazov; 11.00  |
| Utorok | Sv.Štefana, prvého mučeníka, sviatok | 8.00; 9.30 Oblazov; 11.00 |
| Streda | Sv. Jána, apoštola a evanjelistu | 17.30 |
| Štvrtok | Svätých neviniatok, mučeníkov, sviatok | 7.00 |
| Piatok | Piaty deň v oktáve Narodenia Pána | 17.00 |
| Sobota | Šiesty deň v oktáve Narodenia Pána | 17.00 Oblazov |
| Nedeľa | Svätej rodiny Ježiša, Márie a Jozefa, sviatok | 8.00 a 10.30 |

Touto nedeľou sa končí Adventné obdobie a večernou svätou omšou, ktorá  **bude dnes o 22.30** a nie o 24.00 vstúpime do Vianočného obdobia. Po sv. omši v noci, kto bude chcieť, môže ešte zostať a by sme spoločne adorovali novonarodeného Ježiška do 24.00 a potom by som vás požehnal.

Na budúcu nedeľu, na sviatok Svätej rodiny Ježiša, Márie a Jozefa, keďže je posledný deň v roku, sv. Silvestra, by sme mali o 15.00 ďakovnú pobožnosť s vyloženou Oltárnou sviatosťou.

Máte peknú skúsenosť s podomovou návštevou Kaplnky Panny Márie a naše skupinky sa rozrastajú. Rodina sa zhromaždí okolo Panny Márie a sa spolu modlí. Je pekné, že viete zavolať i susedov, a sa spolu modlíte. Kto by mal ešte záujem prijať Kaplnku Panny Márie domov, nech sa prihlási v sakristii. Vytvorili by sme novú skupinku.

Zajtra po sv. omšiach bude vianočná ofera.

Môžete si odpáliť a priniesť do vašich domovov Betlehemské svetlo.

Vzadu na stolíku sa môžete zapísať na prijatie Dobrej noviny, koledníci v našej farnosti budú koledovať 26.12. a 31.12.

Farský úrad v spolupráci s obecným úradom vás srdečne pozývajú na Trojkráľový koncert, ktorý sa uskutoční dňa 6.1. o 17.00 vo farskom kostole na ktorom nás poteší svojim spevom náš Gustáv Beláček so svojimi hosťami.

Ponúkame Vám evanjelizačný kurz Alfa, ktorý sa uskutoční v Diecéznom centre Žilinskej diecézy, J. Kalinčiaka 1 v Žiline. Kurz sa bude realizovať počas 12-tich dvojhodinových stretnutí, každý utorok od 16.1.2024 v čase od 17:00 hod. Prihlásiť sa môžete na stránke https://alfa.dcza.sk.

Ďakujem za vaše modlitby, prípravu Betlehema, rodine Vargovej za darovanie stromčeka, chlapom za jeho pripravenie a výzdobu, za kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 14. Želám vám peknú adventnú nedeľu.